लाहुरे बाहुल्यको बस्ती भएका कारण पोखरामा खेलकुदको समृद्ध संस्कार छ । अझ फुटबल पोखराको पहिलो रोजाइको खेल हो । कास्की र वरपरका तनहुँ, लमजुङ, गोर्खा, स्याङ्जा, पर्वत, बाग्लुङ र म्याग्दीबाट भारतीय र बेलायती सेनामा लाहुरे हुनेमध्ये अधिकांशको पहिलो लक्ष्य पोखरामा बसाइँ सर्ने हुने गर्छ । सेनामा हुँदा फुटबल खेलेका वा हेरेका त्यस्तै लाहुरे बाहुल्यको बस्ती भएकाले फुटबल पोखराको पर्यायजस्तै हो ।
